L 209/56
DA
Den Europæiske Unions Tidende
10.8.2022
— Punkt **** AD 2.19 affattes således: »**** AD 2.19 Radionavigations- og landingshjælpemidler En nærmere beskrivelse af radionavigations- og landingshjælpemidler, der er knyttet til instrumentind­ flyvnings- og terminalområdeprocedurerne på flyvepladsen, herunder: 1.
a) type hjælpemidler b) magnetisk misvisning afrundet til nærmeste grad, hvis relevant c) type understøttede operationer for så vidt angår ILS/MLS/GLS, basal GNSS og GBAS d) klassifikation for så vidt angår ILS e) facilitetsklassificering og indflyvningsfacilitetsdesignation(er) for GBAS f) for VOR/ILS/MLS også stationens deklination, afrundet til nærmeste grad, der anvendes til teknisk indregulering af hjælpemidlet 2. identifikation, hvis det er påkrævet 3. frekvens(er), kanalnummer(numre), tjenesteudøver og reference path identifier (RPI), alt efter hvad der er relevant 4. driftstid, hvis det er relevant 5. geografiske koordinater for den transmitterende antennes position i grader, minutter, sekunder og tiendedele sekunder, hvis det er relevant 6.
DME-transmissionsantennens elevation afrundet til nærmeste 30 m (100 ft), elevationen af DME/P afrundet til nærmeste 3 m (10 ft), elevationen af GBAS-referencepunktet afrundet til nærmeste meter eller ft og referencepunktets ellipsoidehøjde afrundet til nærmeste meter eller ft; for SBAS, landings­ tærskelpunktets (LTP's) eller det fiktive tærskelpunkts (FTP's) ellipsoidehøjde afrundet til nærmeste hele meter eller ft 7. servicevolumenradius fra GBAS-referencepunktet afrundet til nærmeste km eller sømil og 8. bemærkninger.
Anvendes samme hjælpemiddel til både en route- og flyvepladsformål, skal der også gives en beskrivelse i afsnit ENR 4.
Hvis det jordbaserede forstærkningssystem (GBAS) betjener mere end én flyveplads, gives en beskrivelse af hjælpemidlet for hver flyveplads.
Hvis facilitetens operative myndighed ikke er den udpegede myndighed, angives navnet på den operative myndighed i kolonnen til bemærkninger.
Dækningen af faciliteter skal angives i kolonnen til bemærkninger.« — Punkt **** AD 2.22 affattes således: »**** AD 2.22 Flyveprocedurer En nærmere beskrivelse af vilkår og flyveprocedurer, herunder radar- og/eller ADS-B-procedurer, som er fastlagt på grundlag af luftrummets organisation på flyvepladsen.
En nærmere beskrivelse af procedurerne ved lav sigtbarhed (LVP) for flyvepladsen, hvis sådanne er fastsat, herunder: 1. bane(r) og tilhørende udstyr, som er godkendt til brug, når der anvendes LVP, herunder til operationer med operationel godskrivning, hvor RVR er under 550 m, hvis det er relevant 2. fastlagte meteorologiske forhold, hvorunder iværksættelse, anvendelse og afslutning LVP vil finde sted 3. beskrivelse af afmærkningen/lys på jorden til brug i henhold til LVP 4. bemærkninger.«